I 1801 hadde han kommando over regimentet The 90th Regiment of Foot (Perthshire Volunteers) da det ble landsatt i Abukirbukten i Egypt som en del av en styrke under general Ralph Abercromby. Rowland Hill ble alvorlig såret i kamp da han ble truffet av en muskettkule i hodet. I de påfølgende ukene var Hill med og drev de franske styrkene ut av Egypt. Hill ble utnevnt til brigader i 1803 og generalmajor den 2. november 1805.